
Inaway banwa para sa kahilwayan 
kag demokrasya 


ugdan naton nga handurawon ang ika-54 nga tuig sang Bagong 
Hukbong Bayan (BHB) kag ang maisog nga pagsulong sang inaway ban- 
wa sa Pilipinas. Sa Marso 29, 2023, itutok naton ang aton panan-awan 
sa banas padulong sa kadalag-an samtang ginapas-an naton ang mabug-at 
nga katungdanan sa pag-atubang sa pasistang terorismo sa idalum sang rehi- 


men US-Marcos-Duterte. 


Ngaa may inaway banwa sa Pi- 
lipinas? Ini tungod handum sang 
pumuluyong Pilipino nga lab-uton 
ang matuod nga pungsodnon nga 
kahilwayan kag demokrasya para sa 
pungsod: kahilwayan gikan sa ga- 
pos sang imperyalismong US, kag 
demokrasya gikan sa tiraniya sang 
dalagku nga kumprador, agalon 
may duta kag mga burukrata kapi- 
talista. 

Ang inaway banwa ang maki- 
banwahanon, rebolusyonaryo, ma- 
katarunganon kag nakaagum sang 
madalum nga suporta sang masa. 
Indi ini bisan san-o man malutos 
tungod ginatiglawas sini ang han- 
dum sang pungsod. Determinado 
sila nga bawion ang manggad sang 
Pilipinas gikan sa mga dumuluong 
nga nagpangkurakot kag mga ka- 
kunsabo nga nagahari nga sahi, 
tapuson ang mala-ko- 
lonyal kag mala-pyu- 
dal nga sistema 
sang pungsod 
kag tugahon ang 
mauswagon kag 
naga-uswag nga 
pungsod para sa 
mga Pilipino. 

Ang kadalag- 
an sang inaway 
banwa yara sa 
pangkabug-osan 


nga pagpahulag sa pumuluyo, labaw 
sa tanan, sa masang mangunguma. 
Sa pangkabug-osan kag esensya, ini 
isa ka inaway mangunguma nga gi- 
napamunuan sang sahing mamumu- 
gon paagi sa Partido. Duta ang ma- 
yor nga demokratiko nga demanda 
sang mayoriya sang pumuluyo. Sa 
inaway banwa, ini ang desaysibo 
nga hambalanon. 

Mas daku kag mas gamhanan 
ang kaaway nga imperyalismong US 
kag ang papet sini nga Armed 
Forces of the Philippines (AFP) kag 
Philippine National 


Police (PNP). Gina-uyatan sini ang 
mabaskog nga hinganiban nga 
eroplano, helikopter, drone, mga 
bomba kag wala nagakaubos nga 
bala.Katumbas sang kusog sang 
kaaway ang iya pasista nga kapin- 
tas. Samtang ginagamit ang mabas- 
kog nga armas para sugpoon ang 
pumuluyo, mas pa niya nga ginalig- 
win ang iya kaugalingon sa masa 
kag ginatulod sila nga magbato. 
Kulang man ang hinganiban, gi- 
na-angkon naman sang BHB ang 
kubay sang mga Pulang hangaway 
nga mataas ang disiplina kag ka- 
muklatan pampulitika. Indi lang si- 
la mga hangaway. Sila man mga 
doktor, manunudlo, artista kag 
pwersa sang produksyon nga lun- 
say naga-alagad sa interes sang 
masa. Hugot nga ginahiusa ang 


mga upisyal kag hangaway sang de- 
mokrasya sa ekonomiya, pulitika 
kag militar. Beterano ukon bag-u- 
han, babaye man ukon lalaki ukon 
ano man ang sahi nga ginhalinan, 
tanan maisog nga nagahimakas pa- 
ra sa kahilwayan sang pungsod. Hu- 
got sa tagipusoon ang ila kahanda- 
an nga magsakripisyo para alagaran 
ang masa kat lab-uton ang kadalag- 
an. 

Pangmalawigon ang inaway 
banwa sa Pilipinas. Kinahanglan ang 
malawig nga panahon para magti- 
pon sang kusog ang BHB hasta ma- 
sarangan na sini nga lutoson ang 
kaaway kag agawon ang gahum sa 
bug-os nga pungsod. Paagi sa pakig- 
away gerilya, huluhalintang nga gi- 
naot-ot ang kusog sang kaaway, hu- 
luhalintang nga nagatipon sang ku- 
sog ang BHB, kag nagatuga sang 
kundisyon para sa kadalag-an. 

Tungod lapta-lapta ang mala- 
pad nga kaumahan sang pungsod sa 
madamo nga nagabululag nga isla, 
kinahanglan ang panahon para 
magsulong halin sa gamay kag ma- 
huyang padulong sa daku kag ma- 
baskog sa bug-os nga kaislahan. Ang 
kusog una nga ginapundar sa mas 
dalagku nga mga isla, kag pabalud- 
balod nga magsulong para tahion 
ang mga pwersang gerilya sa mada- 
mo nga isla. 

Ang Ang Bayan ginabantala sa 
lenggwahe nga Pilipino, Bisaya, Iloco, 
Hiligaynon, Waray, Ingles kag 
Espanyol. Nagabaton ang Ang Bayan 
sang mga kontribusyon sa porma 
sang mga artikulo kag balita. 
Ginaganyat ang mga bumalasa nga 
magpaabot sang mga pagsaway kag 
rekomendasyon sa pagpauswag sang 


aton nga pahayagan. 


Ang Ang Bayan ginabantala duha ka beses kada bulan 
sang Komite Sentral sang Partido Komunista ng Plipinas 


bra) ang.bayan@cpp.ph 


Amat-amat nga ginalutos sang 
BHB ang mas moderno nga hukbo 
nga gina-armasan kag ginapundo- 
han sang pinaka-gamhanan nga im- 
peryalista sa kalibutan. Nagatipon 
sila sang pwersa para lutoson ang 
mahuyang nga bahin sang kaaway, 
papason ang mga pasista kag aga- 
won ang ila mga armas kag kagami- 
tan militar. Kon mas mabaskog ang 
kaaway, pleksible nga nagalapta 
ang mga pwersang gerilya para sa 
hilikuton masa kag magbalhin para 
indi matulod sa inaway nga wala 
mahandaan. Bisan temporaryo ba- 
yaan ang napundar nga base, segu- 
rohon nila nga magadabong kag 
mabalikan ang gintanum nga binhi 
sang rebolusyon kag makatanum sa 
mas malapad pa nga masa. 

Nahibaluan sang mga Pulang 
hangaway nga indi ang kusog sang 
hinganiban ang desaysibo sa gyera, 
kundi ang makahulusga kag indi 
malutos nga diwa sang pumuluyo. 
Kon ano man nga kulang sa mater- 
yal nga butang mapangibabawan sa 
madalum nga suporta sang masa, 
sang lapnagon nga pagpakigbahin 
nila sa inaway, kabulig ang pagka- 
baganihan sang isganan nila nga 
hangaway. Tanan nga pwede gami- 
ton nga hinganiban--pusil, bina- 
ngon, kahoy ukon bato--gamiton 
batuk sa kaaway. Ang gamay maga- 

daku kag ang higante nga kaaway 
malutos. Magasulong kag magada- 
ug ang pumuluyo kag ang ila ha- 
ngaway sang banwa nga armado 
sang husto nga teorya kag ideolohi- 
ya.IĪni ang layi sang kasaysayan 
sang inaway banwa, ano man ang 
agihan sini nga pagliko kag pagliso, 
pag-atras kag pagsulong. 

Labi pa nga magasulong ang 
armado nga paghimakas katimbang 
sang lapnagon nga mga paghimakas 
sang masa.Pinaka-yabi sa pagsu- 
long sang inaway banwa ang hugot 
nga paghiliusa sang masa kag ila 
hukbo sang banwa. Ang nagadaba- 
daba nga kalayo sang mga paghi- 
makas masa sa kaumhan, kadungan 
sa tanan nga pamaagi sang armado 
nga pagpakig-away sang mga mili- 
sya sang banwa kag yunit sang 
BHB, ang magalamon kag magwa- 
sak sa pasismo sang papet sang es- 
tado. 

Yara sa idalum sang absoluto 
nga pagpamuno sang Partido ang 
BHB. Ang husto nga pagpamuno 
sang Partido ang naghorma sang 
hangaway sang banwa, kag gina- 
pabilin sini nga tampad sa handum 
sang pigos nga pumuluyo para sa 
kahilwayan kag demokrasya. Gina- 
tudluan ang mga Pulang hangaway 
sang “Marxismo-Leninismo-Maois- 
mo para gamiton nga ubay sa ta- 
nan nga hilikuton sini. Ang Partido 
ang salsalon nga taludtod sang 
BHB. 

Sa paghanduraw naton sang 
ika-54 nga tuig sang BHB, mas pa 
nga palig-unon naton ang aton de- 
sisyon nga makig-away. Magmangin 
madinalag-on sa banas sang pang- 
malawigon nga inaway banwa. Isu- 
long ang lapnagon kag masingki nga 
pakig-away gerilya base sa nagala- 
pad kag nagadalum nga baseng ma- 
sa.Pabaskugon kag palaparon ang 
mga yunit sang hukbo sang banwa 
kag mga yunit sang milisya sang 
banwa. Pabahin-bahin nga birahon, 
lutuson ang hambog nga kaaway. 
Lab-uton ang libuon ka mga kada- 
lag-an. Maukod nga alagaran ang 
masa, kag usoyon ang malawig nga 
banas padulong sa kahilwayan kag 
demokrasya! [29] 

Pagtuon kag paghanas, ginlunsar sa Negros 
sa tunga sang militarisasyon 


D uha ka grupo sang mga hangaway sa Central Negros kag Southwest Negros 
ang nakatapos sa Intermedya nga Kurso sang Partido sa tunga sang ma- 
singki nga operasyon militar sadtong Pebrero. Ginhimo ang mga pagtuon sa su- 


lod sang 13 ka adlaw. 

Nakakonsolida ang pila ka napulo 
nga mga katapu sang Partido, Hukbo 
kag rebolusynaryo nga organisasyon 
masa sa mga larangan gerilya sa tunga 
sang nagapadayon nga operasyon 
pang-kombat sang 302nd kag 303rd 
IBde sa isla. Tungod sa suporta sang 
rebolusyonaryong masa, napabilin nga 
bulag kag bungol ang pasistang militar 
sa presensya sang hukbo sang banwa 
sa ginhiwatan nga mga lugar. 

Nakatapos man ang mga Pulang 
hangaway sa Central Negros sa gin- 
lunsar nga isa ka semana nga pagha- 
nas sa Sandigan nga Kurso Puliti- 
ko-Militar (BKPM) kon diin nakapa- 
sampa sang halos isa ka tim sang 
bag-o nga mga katapu sang Bagong 
Hukbong Bayan (BHB). 

“Mas maayo nga yari kita diri sa 
sulod sang BHB tungod maarmasan kita 
sang kinaalam sa sandigan nga rebo- 
lusyonaryo nga prinsipyo kag mga tek- 
nik kag taktika sa gerilyang pakig-away 
para lutoson ang kaaway nga pulis kag 
AFP kag tanan nga kaaway sa sahi,” si- 


ling ni Ka Jerry, isa sa mga Pulang ha- 
ngaway nga nagtambong sa ginlunsar 
nga crash course sa paghanas militar. 

Bilang praktika sa nakuha nga 
paghanas sa BKPM, ginlunsar sang 
mga hangaway ang pito ka aksyon 
militar sa Central Negros, kon diin 
tatloang aksyon pangsilot kag apat 
ang aksyon isnayp. Katuyuan sang 
mga armadong aksyon nga ini nga 
pahuyangon ang pasistang makinarya 
sang kaaway sa larangan. 

Dugang pa ni Ka Jerry, naghatag 
ang paghanas sang dugang nga kinaa- 
lam kag kaisog sa mga hangaway para 
padayon nga isulong ang armadong 
paghimakas. Mas pa sini nga gin-an- 
dam ang panghuna-huna sang mga 
hangaway sa atubang sang wala sang 
puas nga atake sang kaaway. 

“Dapat armasan naton ang aton 
mga kaugalingon sa hambalanon pu- 
litiko-militar para malig-on naton nga 
maatubang ang mga sakripisyo kag 
kabudlayan bilang mga Pulang ha- 


ngaway,” siling niya. [26] 


5 ka pistola kag shotgun, 
nakumpiska sang BHB 
sa Canlaon City 


Nakakumpiska ang mga opera- 
tiba sang Bagong Hukbong 
Bayan (BHB)-Central Negros 
sang apat ka kalibre .45 nga 
pistola kag isa ka 12 gauge 
shotgun, mga magasin kag bala 
sa isa ka operasyon pang dis- 
arma batuk kay Noleto Hermo- 
so sang Sityo Inatito, Barangay 
Bucalan, Canlaon City sadtong 
Pebrero 21. Suno sa yunit, nag- 
dugay sang 10 ka minuto ang 
operasyon. 

Si Hermoso kilala nga may 
koneksyon sa militar kag naga- 
imbak sang mga armas suno sa 
report sang BHB-Central Neg- 
ros. Dugang pa nila, nagapa- 
lupok kag nagapanghadlok si 
Noleto sa iya mga tupad balay. 
Antes ang operasyon, pila na ka 
beses nga gin-istorya sang BHB 
si Hermoso para untaton ang 
iya kontra-sosyal nga gawi. 

Samtang, napatay ang isa 
ka tropa sang 62nd IB sa is- 
nayp sang BHB-Central Negros 
sa Sityo Batang-batangan sa 
pareho nga barangay sadtong 
Pebrero 26. 


RCEP, mas pa nga magwasak sang ekonomiya 


Nagpahayag sang mabug-at nga pagpamatuk ang mga grupo sang mangungu- 
ma sa pagpanguna sang Kilusang Magbubukid ng Pilipinas, sa pagsulod sang 
Pilipinas sa Regional Comprehensive Economic Partnership (RCEP). Gin-rati- 
pikahan sang Senado ang tratado sadtong Pebrero 23, sa boto nga 22- naga- 
pasugot, 1-wala nagapasugot kag 1 ang wala nagboto. 


Agrikultura ang isa sa tuman nga 
maigo nga sektor sa pagsulod sa RCEP, 
tungod sa idalum sini obligado ang Pi- 
lipinas nga kakason ang taripa sa sen- 
sitibo nga mga produkto pang-agrikul- 
tura. Kabutigan ang mga pahayag 
sang mga nagabaligya sini nga kina- 
hanglan sang pungsod ang kasugtanan 
para sa hilway nga kumpetisyon. 

Wala sang ikasarang ang atrasa- 
do kag ginpabayaan nga agrikultura 
sang Pilipinas nga magdugay sa kum- 
petisyon sang mga imported nga pro- 
dukto halin sa mga pungsod nga na- 
gahatag sang daku nga subsidyo sa 

mga mangunguma. Subong pa lang, 
lubong na sa utang kag daku nga 
gasto sa produksyon ang mga ma- 
ngunguma. Nagsarurot na ang pre- 
syo sang ila mga produkto tungod sa 
wala sang pugong nga importasyon, 
ismagling kag manipulasyon sang 
mga kartel nga kakunsabo ang naga- 
pungko nga reaksyunaryong hubon. 
Wala sang katulad ang halit nga 
ihatag sang dinekada nga hilway nga 
baligyaanay sa agrikultura kag in- 
dustriya sa Pilipinas. Padayon ini nga 
nagasarurot sugod sang nagsulod ang 
Pilipinas sa World Trade Organization 


sadtong dekada 1990. Sang nagligad 
nga tuig, pinakagamay subong ang 
bahin sang pagmunupaktura sa gross 
domestic product samtang ang agri- 
kultura pinakagamay sa bug-os nga 
kasaysayan sang pungsod. 

Ang ginpanaug nga mga pataka- 
ran sang WTO ang nagpatay sa ma- 
damo nga sub-sektor sang industriya 
kag agrikultura kag nagpabilin nga at- 
rasado ang ekonomiya. Ginaduso sini 
ang mga programa sang pribatisa- 
syon, deregulasyon kag liberalisasyon 
sa baligyaanay, produkto, serbisyo, 
agrikultura kag madamo pa nga iban. 

Halin 1995, nagsulod ang pung- 
sod sa indi magnubo sa 10 ka kasug- 
tanan para sa hilway nga baligyaa- 
nay. Lakip na diri ang mga kasugta- 
nan sa China, Japan, Australia, New 
Zealand, ASEAN kag Europe. [ab] 

Kawad-on sang trabaho kag maka-ulipon 
nga sweldo sang kababaenhan 


nga anakbalhas sa Panay 


N agsugod ang sweldo ni Vina, isa ka babaye nga mamumu- @ A 


gon sa kaumahan sa Panay, sa P270 kada adlaw. Mas 
manubo ini sa ginakita sang mga lalaki nga mangungu- 
ma nga P350-P400 para sa bug-os nga adlaw nga 
pagtrabaho sa uma. Sa isla, wala ginatamasa sang ma- 
yoriya sang mga mangunguma, babaye man o lalaki, 
ang gintalana sang gubyerno nga P410 nga adlawan 
nga sweldo sang mga mamumugon sa agrikultura sa 


Western Visayas. 


Madugay na gikan sang ulihi 
nga pagsaka sang sweldo ni Vina 
kag pareho niya nga mangunguma. 
Balewala sa dalagku nga agalon may 
duta sa isla ang ginmando nga pag- 
pasaka sang sweldo sang Depart- 
ment of Labor and Employment sad- 
tong Abril 2022. Ginarason sang 
mga ini, kakunsabo ang mga upisyal 
sa ekonomiya sang estado, nga 
“malain sa ekonomiya” ang kutimoy 
nga dugang sweldo. 

May pagtaas sang gamay ang 
P300 kada adlaw nga sweldo ni 
Ferrylen, isa ka kahera, kag ni Ro- 
sario, kabulig sa isa ka kantina. 
Apang, layo ini sa P450 nga gintala- 
na nga minimum sa rehiyon para sa 
mga mamumugon nga wala sa agri- 
kultura. Lakip ang duha sa mga sub- 
sektor sang serbisyo kag pagbaligya 
sang sobra tersya (1/3) sang kaba- 
baehan nga mamumugon sa Region 
VI.Pareho ni Vina, wala nagsaka 
ang ila sweldo bisan pa sa mando 
sang DOLE. 

Pareho sa iban nga bahin sang 
pungsod, tuman ka daku sang isip 
sang mga kababaehan ang ginaka- 
big nga “may trabaho” nga ginaka- 
big nga “impormal nga sektor” ukon 
may trabaho nga indi regular, wala 
sang kasegurohan kag wala ukon 
halos wala sang ginabaton nga 
sweldo. Lakip diri si Lola Dolores, 66 
ka tuig, nga nagakita sang P50- 
P100 kada adlaw gikan sa pagbalig- 
ya sang balot kag penoy. Malakip 
man diri ang kababaehan nga yara 

sa trabaho nga manwal kag wala 
sang kahanasan nga nagabug-os sa 
tersya sang kababaehan nga “may 
trabaho” sa rehiyon. Kaupod diri si 
Ariel nga nagakita sang P150 para 
sa bilog nga adlaw nga pagpangla- 
ba. Ang pareho niya nga si Rosana, 
isa ka manikurista nagakita lang 
sang P120 kada adlaw. 

Apang ang pinakadaku nga isip 
sang kababaehan sa isla yadtong 
wala sa estadistika sang pwersa 
sang pangabudlay nga ginakabig 
nga “indi produktibo” sang estado. 
Sa datos sadtong 2020 sang Wes- 
tern Visayas, ang rehiyon nga gina- 
lakipan sang Panay, ang labor force 
participation rate 58.74 ukon 3.1 
milyon sa populasyon naga-edad 15 
pasaka nga 5.4 milyon. Sa isip nga 
ini, 1.1 milyon (35%) mga lalaki, 
sobra sa katunga ukon 66.2% sang 
kababaenhan sa rehiyon wala sa 
pwersa sang pangabudlay. Nagala- 
ragway ini sang kawad-on sang 
oportunidad sa malapad nga sektor 
sang kababaenhan sa isla para sa 
desente nga trabaho. 

Kalakip sa ila si Vergie, isa ka 
iloy sa balay nga nagaserbe nga ka- 
bulig sang iya bana sa pagsagod 
sang ila pamilya.Para makaamot, 
nagabaton siya sang mga trabaho 
nga gamay ukon pulu-panahon nga 
pwede makatipon sang P200 depen- 
de sa panahon. Ang iban nga iloy sa 
balay nga pareho niya naga-atipan 
sang kasapatan sa ila ugsaran kag 
nagatanum para dugang sa pagkaon. 

Manubo na gani ang isip sang 
kababaehan sa pwersa sa panga- 
budlay, mas manubo pa ang isip 
sang may trabaho.Sa rehiyon, 
63.2% sang mga may trabaho mga 
lalaki, samtang 36.8% lang ang mga 
babaye. Samtang, 41.4% sa 183,000 
nga wala sang trabaho sa rehiyon 
sadtong 2020 mga babaye. 

Wala sang mapilian ang kaba- 
baenhan nga anakbalhas sang Pa- 
nay kundi mas pa nga pakinuton 
ang ila mga pamilya sa atubang 
sang wala pagpugong nga pagsirit 
sang implasyon. Para sa bulan sang 
Pebrero, ginatantya nga nag-abot 
sa 9.3% ang implasyon gikan sa ma- 
taas nga 8.7% sadtong Enero. Agud 
pun-an ang daku nga kakulangan, 
halos tanan nga kababaehan naga- 
pangutang. Ginahimuslan sang mga 
kumpanyang microfinance ang ila 
desperasyon para mas pa sila nga 
ilubong sa utang nga may mataas 
nga interes. Adlawan ukon senema- 
na ang pagbayad sini. 

Pareho sa mga lalaki nga anak- 
balhas, may trabaho man ukon wa- 
la, yara man sa pwersa sang panga- 
budlay ukon wala, gina-giit sang 
mga kababaenhan nga anakbalhas 
sa Panay ang regular kag desente 
nga trabaho, dugang nga sweldo 
kag mas manubo nga presyo sang 
mga balaklon. 

(Tan-awa ang kaangot nga arti- 
kulo sang kahimtangan sang masa sa 
Western Visayas sa nagligad nga isyu 
sang AB.) [as 

Protesta sang banwa: Hustisya, 


kontra chacha kag pangabuhian 


S unod-sunod ang ginhimo nga mga paghulag sang mga demokratikong or- 
ganisasyon sa Metro Manila kag iban pa nga bahin sang pungsod sang 


nagligad nga duha ka semana. 


Sikwayon ang cha-cha ni 
Marcos. Nagprotesta ang lain-lain 
nga sektor sa atubang sang Kongreso 
sadtong Marso 6 para ipadangat ang 
ila pagprotesta sa pagtinguha nga 
bag-uhon ang Konstitusyon 1987. 
Ginratsada sang mga alipures ni 
Marcos Jr ang panugyan para sa pag- 
tukod sang Constitutional Convention 
para bag-uhon ang konstitusyon sa 
ulihi nga bahin sang tuig.Luyag ni 
Marcos nga kakason ang mga probi- 
syon bahin sa limitasyon sang dumu- 
luong nga pagpanag-iya kag pagpang- 
kapital sa ekonomiya, subong man ang 
mga limitasyon sa termino sang pung- 
sodnon kag lokal nga mga upisyal. 

EDSA 37. Sobra 2,000 ang nagti- 
pon sa atubang sang People’s Power 
Monument sadtong Pebrero 25 para 
komemorahon ang ika-37 nga aniber- 
saryo sang Pag-alsa EDSA nga nag- 
patalsik sa diktador nga si Ferdinand 
Marcos Sr kag iya pamilya. Ini ang 
una nga anibersaryo sang pag-alsa 
kon diin nakabalik na ang mga 
Marcos sa poder. Nakaangkon sang 
pareho sini nga paghulag sa mga syu- 
dad sang Baguio, Bacolod kag Iloilo. 

Hustisya sa New Bataan 5. 
Ginkomemorar sang pamatan-on 
ang una nga tuig sang anibersaryo 
sang pagpatay sang 1001st IBde ni- 
la Chad Booc, Gelejurain Nguyo II, 
Elegyn Balonga, Tirso Anar kag Ro- 
bert Aragon sa Andap, New Bataan 
town, Davao de Oro sadtong Pebre- 
ro 24.Panawagan nila ang pagpa- 
nabat sang mga yunit militar nga 
naghimo sang sining krimen. 

Buksan liwat ang CADP. Sa Ba- 
tangas, nag-rali ang mga mamumu- 
gon sa tubuhan nga katapu sang 
Batangas Labor Union kag Central 
Azucarera Don Pedro Professional 
Technical Monthly Paid Workers 
Union Inc. Nagtipon sila sa atubang 
sang galingan sang Central Azuca- 

rera Don Pedro sa Nasugbu para 
batikuson ang pagpang-ipit sang ila 
mga unyon kag ipanawagan ang li- 
wat nga pagbukas sang CADP. 

Ibasura ang Herrera Law! 
Nagpadulong sa upisina sang Com- 
mission on Human Rights sadtong 
Marso 2 ang mga grupo sang ma- 
mumugon para ipanawagan ang 
pagbasura sang 34 ka tuig sang 
Herrera Law. Ang ining layi mayor 
nga may salabton sa paglapnag 
sang kontraktwalisasyon kag pag- 
pang-ipit sang kinamatarung sang 
mga mamumugon nga magwelga kag 
mag-unyon. 

Pagginahod kag protesta sang 
kababaenhan. Ginsuguran sadtong 
Pebrero 27 sa atubang sang SM 
North sa Quezon City kag sa atu- 
bang sang Iloilo Provincial Capitol 
ang serye sang mga pagginahod kag 
protesta nga ginhimo sang Gabriela 
para sa Pungsodnon nga Bulan sang 
Kababaehan. 

Sadtong Marso 3, nagpadulong 
sa Mendiola ang pamatan-on nga ka- 
babaehan para ipadangat ang ila 
pagsupak sa EDCA at MROTC. Sad- 
tong Marso 4, nagtipon ang mga ka- 
babaehan sa Plaza Rajah Sulayman, 
Manila sa pagpanguna sang Lila Pili- 
pina para pamatukan ang US-Japan 
Philippine Security Triad, kadungan 
sa panawagan sang hustisya para sa 
Filipino comfort women sadtong ika- 
duha nga Inaway Pangkalibutanaon. 

Pasabton ang mga imperyalis- 
ta sa krisis sa klima. Naglunsar 
sang protesta ang Youth Advocates 
for Climate Action Philippines sa 
atubang sang isa ka hotel sa Makati 
City sadtong Marso 2 kadungan 
sang pagpulong sang isa ka komite 
sang United Nations para pasabton 
ang mga kapitalista nga pungsod 
nga nagapanguna nga ginahalinan 
sang greenhouse gases (pag-init 


sang kalibutan) nga ginagikanan 
sang krisis sa klima. Dapat bayaran 
sang sining mga pungsod ang kaha- 
litan kag balor nga nadula tungod 
sa mga kalalat-an tuga sang pag- 
bag-o sang klima (climate change). 

Sadtong Marso 3, nagpadulong 
naman sa DENR ang mga aktibista 
para handurawon ang ika-28 ka tuig 
sang makahalalit nga Philippine Mi- 
ning Act kag makig-upod sa Global 
Climate Strike. 

Nagapamatuk sa demolisyon. 
Nagpiket ang mga residente sang 
Maysapang, Taguig City sadtong Peb- 
rero 22 para pamatukan ang nagaha- 
na nga demolisyon sa ila komunidad. 

Fisheries Code sang 1998, 
ibasura. Ginsulong sang mga ma- 
ngingisda ang upisina sang Bureau 
of Fisheries and Aquatic Resources 
sa Quezon City sadtong Pebrero 24 
para igiit ang pagbasura sang mapi- 
guson nga Philippine Fisheries Code 
sang 1998 sa ika-25 nga anibersar- 
yo sini. Magluwas sini, ginpa-untat 
nila ang pagpangkutkot sang duta o 
dredging kag mga proyektong rekla- 
masyon sa Manila Bay nga nakahalit 
sa palibot kag pangabuhian sang 
magagmay nga mananagat. 

Layas militar! Napalayas sad- 
tong Pebrero 21 sang mga ginikanan 
kag manunudlo sang Mataragan 
National Agricultural School sa Ba- 
rangay Matarangan, Malibcong, Ab- 
ra ang mga soldado nga nagakampo 
sa sulod mismo sang eskwelahan. 
Ululupod sila nga naghulag batuk sa 
katalagman nga idulot sini sa segu- 
ridad sang mga bata. [AB] 

SA 


MALIP-OT NGA P U LO N O 


P 7/08 


ang ginabulobanta nga Samtang, 
magadugang sa bulanan nga makaganar sang 


F k P2.46 milyon 
gasto sang isa ka mamumugon kdaadaW ano 


kon ipadayon ang pagpasaka LRT-1 sa sini kon 
sang pamasahe sa LRT1, LRT2 mapatuman ini. 
kag MRT. 


lang ang gindugang sa 


Department of Budget and 
4 KA BATA LYON Ang mga batalyon Management sa ayuda 


nga ini ang may sang pinakapigado nga 


ang gintambak sa Samar malaba nga rekord pamilya sa pungsod. 

gikan Disyembre 2022 sang paglapas sa 

hasta Pebrero 2023 batuk mga tawhanon Samtang, nagmadinalag-on 
sat nga kinamatarung ang mga empleyado sa 

kuno sa nabilin nga apat ka 2o RGNGOd MOA Senado sang P38,000 dugang 

larangan gerilya sa pagpatay kag sa ila nga alawans agud 

rehiyon. pagpang-ipit sa makasibu sa nagasirit nga 


mga sibilyan. implasyon. 


130,000 sako 515.71B 


nga kontrabando nga kalamay ang Balor sa produkto nga 


nakumpiska sa pantalan sang Batangas agrikultural nga nagasulod 
sadtong Pebrero 9. sa pungsod sadtong 2022, 


Ginpalusot ini sang Malacanang sa pamaagi sang Halos tatlo ka beses nga mas daku 
papaguwa sang mando sa Department of kumpara sa eksport nga agrikultura 
Agriculture sadtong Marso 1 para sa pag-import nga yara sa $6.79 bilyon lang, nga 
sa 440,000 metriko tonelada nga kalamay. nagtuga sang depisit nga halos 59 
bilyon. 


2 ka bag-o nga species 
sang hedgehog ang ,” 
nadiskubre sa 

Eastern Mindanao 
sadtong Pebrero 


5 P5OO bilyon 


Ang buhis nga nalikawan nga bayaran sang 2022. 


mga dalagko nga kompanya sadtong 2022. 


Ang isa sini ginahingadlan nga podogymnura 
Sa pihak bahin, indi makapalagyo ang ordinaryo nga intermedia nga makit-an sa Mount Hamiguitan, 
Pilipino sa pagbayad sang buhis nga nakapatong sa Davao Oriental, kag Mount Kampalili sa 
pagkaon, mga balaklon kag serbisyo. Pantukan, Davao de Oro, samtang ang species 
nga P. minima ang nadiskubre sa Mount 
Kitanglad, Bukidnon. 

“Modernisasyon” sang pangpubliko nga transportasyon: 
Masaker sa pangabuhian, kasakit sa komyuter 


piro na ka tuig nga ginapilit sang reaksyunaryong estado ang maki-dumu- 
luong kag maki-kapitalista nga pagkakas sa tradisyunal nga mga dyip sa 
mga kadalanan sa ngalan sang modernisasyon. Subong nga tuig, ginpahapsay 
pa ini sang rehimen Marcos paagi sa pagtalana sang bag-o nga dedlayn para 
sa konsolidasyon sang mga prangkisa. Libuon ka tsuper kag opereytor ang nag- 
kasa sang untat-byahe kag mga protesta sa bug-os nga pungsod batuk sa si- 
ning programa. Suportado sila sang iban pa nga mga sektor kag mga komyuter. 


Una nga gin-anunsyo sang mga 
drayber kag opereytor sang dyip 
kag UV Express (pampasahero nga 
van) ang plano nga transport strike 
sadtong Pebrero 27.Bilang sabat, 
gin-atras lang sang Land Transpor- 
tation Franchising and Regulatory 
Board (LTFRB) ang dedlayn sa kata- 
pusan sang tuig. Indi nagakaigo pa- 
ra sa mga nagapamasada ang liwat 
nga pagbalhin sang dedlayn. Gina- 
duso nila nga lubos nga ibasura ang 
ining plano. Sadtong Marso 6, nag- 
hulag ang mga grupo sa Mendiola, 
UP Diliman, Novaliches, Monumen- 
to, Manila, Baclaran, Pasig, Ala- 
bang, Los Banos, Cebu, Davao kag 
iban pa nga mga lugar. 


Pagpatay sa pangabuhian 
Masaker sa pangabuhian sang 
mga nagapamasada ang plano nga 
ini suno sa mga drayber kag operey- 
tor. Nagabalor sang P1.6-P2.3 mil- 
yon kada yunit ang ginapilit sang 
estado nga bulos sa mga tradisyu- 
nal nga dyip. Grabe ini kabug-at 
para sa mga tsuper nga nagakita 
lang sang abereyds nga P700 kada 
adlaw, wala pa sa lebel sang ginaki- 
nahanglan para ma- 
buhi nga desente. 
Insulto ang gina- 
tanyag sang gubyerno 
nga baklon ang ila 
tradisyunal nga dyip 
sa bili nga P200,000 
para makabakal sang 
bag-o. Magluwas diri, 
pautangon sila sang 
gubyerno bilang "bu -7 
lig" kon diin pito ka tuig 
nga bayaran ang mga yunit 

nga may yara 6% nga interes kag 5% 
nga equity. Kon amo sini, ang maba- 
yaran sang isa ka drayber ukon ope- 
reytor pwede nga maglab-ot sa sob- 
ra P3.4 milyon kada salakyan. 
Maathag nga palpak ang pugos 
nga pagtukod sang mga kooperatiba 
ukon korporasyon bilang bulos sa 
mga indibidwal nga prangkisa. Nalu- 
nod lang sa utang ang mga operey- 
tor nga nagtukod sang kooperatiba. 
Kinahanglan nga magbayad sang 
amortisasyon nga P475,000 kada 
bulan para sa pagbyahe sang 15 ka 
yunit nga “moderno” nga dyip. Ma- 
sami nga maguba kag mabudlay nga 
makakita sang pyesa sa moderno 
nga dyip nga ini. Sa isa ka adlaw, gi- 
natantya nga P8,000 ang kita sang 
mga opereytor sang elektronikong 
dyip. Ang 5096-5596 sini makadto sa 
gasto sa petrolyo kag ang mabilin 
ipasanto sa iban pa nga galastuhan 
pareho sang amortisasyon. Dugang 
nga pasakit pa ang pagsaka sang 
presyo sang petrolyo sang nagligad 


nga bulan nga nagbuhin 
ng 
kag 


sang daku sa ila magamay nga kita. 

Indi lang drayber kag operey- 
tor ang maperwisyo sang progra- 
ma.Pas-anon sang mga komyuter 
ang pagsaka sang pamasahe tu- 
ngod sa patakaran nga ini. Sa su- 
bong, P2 ang biya sang pamasahe 
sa tradisyunal kag “moderno” nga 
dyip. Suno sa mga pagtuon, pwede 
nga mag-abot sa P35-P40 ang mi- 
nimum nga pamasahe sa “moder- 
no” nga dyip para magkita kag 
mabayaran sang mga opereytor 
ang gasto sa pagbakal sini. Sa pi- 
hak nga bahin, maga-ulbo ang kita 
sang dalagku nga korporasyon nga 
magasuplay sang “moderno” nga 
dyip kag ang mga pyesa sini puros 
imported. 

Ang dalagku nga kumpanya kag 
korporasyon lang sa Pilipinas ang 
makabenepisyo sa pagbaligya kag 
pagkontrol sa mga dyip. Sadtong 
2022, nagkapital na si Manny Pa- 
ngilinan sang P1.5 bilyon para sa 
500 ka dyip.Sa pihak nga bahin 
sadtong 2017, ginlunsar naman 
sang QEV Philippines sa suporta 
sang pamilya Aboitiz, kag kasosyo 
nga Singapore's QEV Capital Pte. 
Ltd, ang kaugalingon sini nga 
elektroniko nga dyip. Yara man ang 
Hyundai Asia Resources Inc nga gi- 
kan sa South Korea kag mga joint- 
venture nga Hino Motors Philippi- 
nes Corporation, Isuzu Philippines 
Corporation kag Mahindra Cars 
Philippines nga naga- 

baligya sang mga 
dyip. 

Segurado 
nga unos ang tu- 
gahon sang mo- 
dernisasyon nga 
ini, kapid sa pri- 
bado na nga ser- 
bisyo sa tren kag 
bus, sa milyon-milyon 
nga komyuter nga nagasa- 

lig sa pangmasang transporta- 
syon para sa ila pangabuhian. Œ 


Makahalalit nga mga proyekto sa protektado 


nga kabukiran sang Negros 


C ettor Agosto 2022, napa-atras ang 
plano nga pagpangbomba sang 79th 
IB sa Mt. Mandalagan, isa ka bukid nga 
bahin sang protektado nga North Negros 
National Park (NNNP). Nagpalusot ang 
militar nga ang pagpangbomba bilang 
“test run” apang kahibalo ang tanan nga 
ang katuyuan sini amo ang palayason ang 
pumuluyo sa lugar, subong man ang mga 
yunit sang Bag-ong Hangaway sang Ban- 
wa nga nagaserbe nga upang sa pag- 
pangkurakot sa nabilin nga kalasangan sa 
isla.Ini para hatagan sang dalan ang 
pagpangkurakot kag pagpanghalit sa pa- 
libot sang mga proyekto nga imprastrak- 
turakag eko-turismo sang dalagku nga 


oE 
S'E 


burgesya. 


Ang NNNP sobra 80,400 ka ek- 
tarya sang kabukiran sang Negros 
Occidental. Deklarado ini nga kala- 
sangan (forest area) sadtong deka- 
da 1940 kag protektado nga lugar 
sadtong 2005. Sakup sini ang 10% 
sang isla, lakip ang mga bahin sang 
mga syudad sang Talisay, Silay, 
Victorias, Cadiz, Sagay kag San 
Carlos kag mga banwa sang Murcia, 
Don Salvador Benedicto, EB Maga- 
lona, Toboso kag Calatrava. 

Yara sa ubod sini ang Mt. Man- 
dalagan kag Mt. Silay nga ginakabig 
nga pinakadaku nga watershed (gi- 
nagikanan sang tubig) sang probin- 
sya. May apat ini ka sistema sang 
tubig nga ginakuhaan sang mainum 
nga tubig sang 17 ka syudad kag 
banwa, lakip na ang Metro Bacolod. 

Nagapuyo kag nagakabuhi sang 
matawhay sa NNNP ang mga tu- 
mandok nga Ati kag Bukidnon. Ma- 
yor nga ginakuhaan nila sang pa- 
ngabuhian, pagkaon kag bulong ang 
kalasangan. 

Ginakilala ang NNNP bilang 
pangsagka sa kahalitan nga dala sang 
pagbag-o sang klima kag mga kalalat- 
an pareho sang mabaskog nga bagyo, 
pag-ulan kag hangin. Nagaserbe man 
ini mga importante nga biodiversity 
areas kag puluy-an sang nanari-sari 
nga kasapatan kag tanum. 

Pareho 
sang madamo nga dunang manggad 
sa pungsod, nagapa-indisanay kon 
sini ang maka-una ang mga bur- 
gesya kag ila mga kasosyo nga du- 
muluong nga kapitalista kag lokal 
nga burukrata sa paghimulos sa mga 
ini. Sadtong temprano nga bahin 
sang siglo 1900 hasta dekada 1980, 
ginkalbo sang Amerikano nga kum- 
panya nga Insular Lumber Company 
(ILCO) ang kalasangan diri. Sa isa ka 
panahon, ginkilala ang ILCO bilang 
pinakadaku nga kumpanya sa pag- 
pang-troso sa bug-os nga kalibutan. 

Hasta subong, padayon nga gi- 
nakurakot sang mga burgesya kag 
ila mga kasosyo ang NNNP. Pina- 
kaulihi sa mga proyekto nga ini ang 
eko-turismo, nagasalalapid nga mga 
dalan, geothermal nga planta kag 
pagmina sang magnetite. 


Patag-Silay-Calatrava-Cadiz 
nga Dalan 

Sa tabon sang pandemya sad- 
tong 2020, ginsugdan sang De- 
partment of Public Works and 
Highways ang konstruksyon sang 
dalan halin Calatrava padulong sa 
Silay City nga nagatagos sa tunga 
mismo sang NNNP.Ginhatag ang 
proyekto sa Trimluv Builders and 


Ji 


Supply, isa ka kumpanya sang 
konstruksyon nga imbolbado sa isa 
pa ka makahalalit nga proyekto- 
ang Jalaur River Multi-Purpose 
Project sa katambi nga isla sang 
Panay. Nagabalor ang kontrata sa 
pagpatukod sang 3.7 ka kilometro 
nga dalan sang P125 milyon. 

Lubos nga ginapamatukan sang 
maki-natura nga grupo, lakip ang 
diyosesis sang San Carlos, ang pro- 
yekto. Suno sa ila, magakahulugan 
ini sang pagkalbo sang kalasangan, 
paghalit sang duna nga tereyn, 
pagpalayas sang ilahas nga mga ka- 
sapatan kag pangkabug-osan nga 
pagkaguba sang ekolohiya kag pag- 
kadula sang mga benepisyo sini. 

Ginabaligya ang proyekto bi- 
lang dalan para sa kaumhan padu- 
long sa merkado (farm to market) 
nga makabenepisyo kuno sa mga 
mangunguma. Apang maathag nga 
una nga tikang ini para sa mas daku 
kag makahalalit nga proyekto nga 
plano itukod sang burgesya kag ila 
mga kasosyo sa sulod sang protek- 
tadong tereyn. 

Mga mangunguma, komunidad, 


gin-target sang kapintas militar 


oa nga kaso sa paglapas sa tawhanon nga kinamatarung sang 
mga mangunguma ang ginbantala sang nagligad nga semana. Mayor nga 
imbolbado sa mga krimen nga ini ang mga yunit sang Armed Forces of the Phi- 
lippines (AFP) nga naga-atake sa mga sibilyan nga komunidad nga supak sa in- 


ternasyunal nga makatawo nga layi. 

Sa Albay, ginpatay sang mga 
pwersa sang estado ang mangungu- 
ma nga si Vernon Bonggat sadtong 
Pebrero 20, sa iya balay sa Bara- 
ngay Tablon, Oas. Ang pagpatay sa 
iya ginapatihan nga balos atake 
sang pwersa sang estado pagkata- 
pos ang kapaslawan sang 49th IB 
batuk sa Bagong Hukbong Bayan 
(BHB) sadtong Pebrero 15 sa Bara- 
ngay Ramay. 

Pugos nga ginsulod sang duha 
ka ahente militar ang iya balay mga 
alas 8:30 sang gab-i antes siya lu- 
bos nga ginpatay.Ang balay ni 
Bonggat isa ka kilometro lang ang 
kalayuon gikan sa isa ka seksyon 
sang 49th IB nga naga-operasyon 
sa lugar. 

Sa Negros Occidental, naguba 
ang balay sang mga mangunguma 
nga sila Albascion Onopre kag Rho- 
da Garnica sa Sityo Cabagnaan, Ba- 
rangay Carabalan, Himamaylan City 
pagkatapos nga paulanan sang bala 
ang balay sang mga soldado sang 
94th IB sadtong Marso 1.Suno sa 
report, nagpalupok ang mga solda- 

Ginakabig nga “bakasyunan” sa 
Negros Occidental ang Don Salvador 
Benedicto tungod sa relatibo nga 
mabugnaw nga klima diri. Bisan sa- 
kup sang NNNP ang duha ka katlo 
(2/3) sang kadutaan sang banwa, 
ginbukas sang lokal nga gubyerno 
diri ang 500 ka ektaya para sa du- 
muluong kag lokal nga nagapangka- 
pital sadtong 2014. Ang pagbukas 
sini naghatag sang dalan para kal- 
buhon ang kalasangan kag pagtukod 
sang mga resort, kongkreto nga da- 
lan kag iban pa nga iligal nga istruk- 
tura sang mga dumuluong nga nego- 
syante. Magluwas sa sining banwa, 

do pagkatapos ang nasiling nga 
engkwentro sa tunga sang 94th IB 
kag yunit sang BHB sa isa ka lugar 
nga sakup sang sityo. Nagdinalagan 
ang mga residente sa grabe nga ka- 
hadlok. Tungod sa pagpang-haras, 
mga 100 ka pamilya nagbakwit pa- 
dulong sa sentro sang barangay gi- 
kan sa mga sityo sang Panagbaan, 
Florete, Cabalungan kag Daat. Gin- 
kontrol kag ginbantayan man sang 
militar ang hulag sang mga yara sa 
sentro sang ebakwasyon. Amat-a- 
mat na sila nga nakabalik subong. 

Samtang, ginkastigo sang tropa 
sang 62nd IB ang mangunguma nga 
si Lindon Mata sa Sityo Bantolinao, 
Barangay Santol, Binalbalagan sad- 
tong Pebrero 23.Sa Barangay 
Amuntay naman sadtong Pebrero 
14, ginsulod sang 62nd IB ang balay 
ni Jelman Lindayao kon diin kaupod 
niya ang iya asawa kag mga anak. 
Samtang ka-estorya ang mga solda- 
do kag atubang ang mga anak, gin- 
hanaan sang binangon ang liog ni 
Jelman. 

Sa Bukidnon, gin-ransak sang 


nag-ulusbong man ang mga kapare- 
ho nga mga istruktura sa Patag, Si- 
lay City kag Gawahon, Victorias City. 

Tungod sa nagasaka nga popu- 
laridad sang lugar, nagasaka man 
ang bili sang kadutaan nga duso 
sang ispekulasyon sa real estate. 
Nagadamo ang debeloper nga na- 
gatinguha nga sudlon ang NNNP 
para magtukod sang komersyal nga 
mga balay bakasyunan para sa du- 
muluong nga mga turista. Nagada- 
ku ang bahin sa sulod sang NNNP 
ang gintalana nila para diri. 

Agud kakason ang upang sang 
mga proyekto nga ini, ginpaidalum 
sa militarisasyon ang mga komuni- 


mga soldado ang balay ni Nerisa Lu- 
mayag sa Sityo Gabonan, Barangay 
Dumalaguing, Impasug-ong, Bukid- 
non sadtong Enero 29. Kaupod niya 
sadto ang iya asawa kag mga anak 
sang sudlon sang mga soldado ang 
balay. Nagdulot sang grabe nga ka- 
hadlok ang terorista nga pagpang-i- 
pit nga ini sang mga soldado sa pa- 
milya ilabi na sa mga bata. Ginpasi- 
bangdan ang pamilya nga nagabulig 
kag nagadul-ong sang suplay sa BHB. 
Sa Abra, gin-report ang pag- 
pang-ipit kag pag-interogar sang 
mga ahente sang militar kay Jerome 
Agaid, isa ka mangunguma nga ka- 
lakip sa Lupong Tagapamayapa sang 
tribo Mabaca nga nagapuyo sa Ma- 
taragan, Malibcong. Kaupod ni Agaid 
sadtong Pebrero 16 ang iya 5 ka tuig 
nga bata nga nagapangisda sa Bara- 
ngay Gadani, Tayum sang hadlukon 
kag gin-uyatan sang mga soldado. 
Pugos nga “ginpasungka” sang 
24th IB si Agaid kag pag-traidor sa 
iya kaugalingon nga tribu.Suno sa 
bantala, ginhimuslan sang militar ang 
bag-o lang nga pagka-ospital sang 
iya asawa para “kumbinsihon” si 
Agaid nga makig-buligay sa ila. Siling 
sang mga soldado, bayaran sang mga 
ini ang pagpabulong sa asawa kon 
magsunod sa mando sang militar. O 


dad sa palibot sang NNNP. Sadtong 
Hunyo 22, 2022, naglunsar sang pe- 
ke nga engkwentro ang 79th IB sa 
Sityo Tinibyangan, Barangay Mina- 
pasok, Calatrava para palayason 
ang mga 50 ka indibidwal. 
Ginsundan ini sang pag-istra- 
ping kon diin duha ka bata ang na- 
pilasan sadtong Hulyo 6, 2022 sa 
Sityo Banwa Minatay, Barangay 
Marcelo sa pareho nga banwa. 
Sining ulihi lang, nangin target 
sang intimidasyon sang militar ang 
obispo sang San Carlos nga si 
Bishop Gerardo Alminaza, isa sa na- 
gapamatuk sa pagpangguba kag 
pagpangkurakot sang NNNP. [AB] 

Isa ka tuig nga gyerang proxy 
sang US/NATO sa Ukraine 


| ka ka tuig pagkatapos ang paglupok sang gyera sa Ukraine, ginbatikos 
sang madamo nga demokratiko kag kontra-imperyalista nga organisasyon 
ang gobyernong US kag mga alyado sini sa North Atlantic Treaty Organizati- 
on (NATO) sa pagpangsulsol sang gyerang proxy sa Ukraine batuk sa Russia. 
Sadtong Pebrero 25, ululupod ang mga maki-abyanon nga grupo sa isa ka 
protesta sa Brussels, Belgium para komemorahon ang isa ka tuig nga gyera 


kag igiit ang gilayon nga pagtapos sini. 


Sa bahin sang Partido Komunista 
sa Pilipinas (PKP), ginkundena sini 
ang wala untat nga pagbubo sang 
mga armas kag kagamitan militar sa 
Ukraine. Siling nila, padayon nga gi- 
nasulsolan kag ginapadugay sang US/ 
NATO ang gyerang proxy batuk sa 
kasumpong nga imperyalistang 
Russia. Suno sa Partido, ang pagtap- 
na sang pagpasilabot diri sang US 
kag NATO ang yabi para tapuson ang 
gyera kag solbaron sa negosasyon 
ang mga gina-ugatan sini. Dapat ki- 
lalahon ang handum sang Ukranian 
para sa kalinong, kahilwayan kag de- 
mokrasya, lakip na ang kinamata- 
rung sang populasyon etniko nga Ru- 
ssian sa rehiyon nga Donbass para 
sa kinamatarung sa sesesyon kag 
pungsodnon nga kaugalingon nga 
pag-desisyon. 

Naglab-ot sa pila ka napulo ka 
libo hasta 200,000 ka soldado kag 
sibilyan sa tanan nga bahin ang na- 
patay sa gyera. Nagsingki ang mga 
pag-atake sa mga sibilyan nga 
imprastruktura. Minilyon nga Ukrai- 
nian ang napalayas sa ila lokalidad 
kag nadulaan sang pangabuhian. 


Nagaganansya sa pag-antus 
sang pumuluyo 

Samtang ang malapad nga pu- 
muluyo sang masang mamumugon 
sa Ukraine naga-antus, padayon 
nga nagakamal sang ganansya ang 
mga monopolyo nga kapitalista. Ang 
industriya militar sang US isa ka pi- 
nakadaku nga nakabenepisyo sa 
ginpadugay nga gyera. Ang gubyer- 
nong Biden pa lang nagbubo na sang 
576.8 bilyon sa Ukraine, kon diin 
61% sini direkta nga hatag kag mga 
ayuda kag pautang para sa armas 
pang-gyera. Nagakita man sa mga 
ini ang mga alyado nga pungsod 
sang US/NATO nga Germany, 
France kag ang UK. 

Ang ispekulasyon sa merkado 
sang dalagku nga kapitalista sa pi- 
nansya kag monopolyo nga kumpan- 
ya nagapasaka sang presyo sang 
mga yabi nga produkto lakip na ang 
langis kag binhi. Ang suplay sang la- 
ngis sa Europe nadiskaril sang mga 
sangsyon sang US batuk sa natural 
nga gas sang Rusya kag nagdulot 
sang lapnagon nga pag-antus sa pu- 
muluyo sa panahon sang tigtugnaw. 


NAPUSLAN SANG US SA GYERA SA UKRAINE (2022) 


S153.7B A 


Baligya nga armas sang 
mga Amerikano nga 
kumpanya NORTHROP 
GRUMMAN, LOCKHEED MARTIN 
kag RAYTHEON, halos 50% 
nga mas mataas antes 
ang gyera. 

petrolyo. 

S131.1B Al 


kita sang EXXONMOBIL, 
CHEVRON kag SHELL mga 
Amerikano nga kumpanya 
sa langis tungod sa wala 
untat nga ispekulasyon 
nga nagpatimbuok sa 
presyo sa mga produktong 


yy 
$1968 W 


pangkalibutanon nga 


N 


KAU 


baligya sa mga 
PRODUKTONG AGRIKULTURAL 
kag PAGKAON 

sa US bangud sa mga 
pag-utod sa suplay sa 
eksport halin sa Russia 
kag Eastern Europe. 


Ang gyerang proxy sang US/ 
NATO batuk sa Russia isa ka inter- 
imperyalista nga gyera. Manipes- 
tasyon ini sang padayon nga krisis 
sang dunot nga sistemang monopol- 
yo kapitalismo. Nagpaandam si Le- 
nin sa posibilidad sang liwat pagtu- 
nga sang kalibutan sa tunga sang 
mga imperyalistang gahum samtang 
padayon sila nga nagahandum sa 
pagpalapad sang ila matag sakup 
sang pangkapital kag hegemoniya. 
Lakip sa mga estratehikong katuyu- 
an sang US amo ang kontrolon ang 
daku nga merkado sang natural nga 
gas sang Russia sa Europe, kag aga- 
won ang kontrol sa pinasahi nga re- 
kursong mineral sa rehiyon Don- 
bass. 

Ang nagatalum nga pangkalibu- 
tan nga krisis sang kapitalismo, par- 
tikular ang nagadugay nga istagna- 
syon kag pagsarurot sang resesyon 
sang ekonomiya sang US kag iban pa 
nga nagapanguna anga kapitalis- 
tang mga pungsod, nagapabaskog 
sang balatyagon sang US nga sulso- 
lan ang mga gyera batuk sa mga im- 
peryalistang karibal sini. 

Samtang ang US nagabubo sang 
binilyon ka dolyares sa gyera sa Uk- 
raine, masako ini sa pagpabaskog 
sang presensya militar sa Japan, 
South Korea, sa Pilipinas kag iban 
pa nga pungsod sa Asia, bilang ba- 
hin sang mga paghanda sini sa teat- 
ro sang inaway batuk sa China. 

Dapat maisog nga maghulag ang 
proletaryo sa bug-os nga kalibutan 
kag pamunuan ang pagtukod kag 
pagpabaskog sang internasyunal 
nga pag-ululutod sa kubay sang ta- 
nan nga kontra-imperyalista nga or- 
ganisasyon, kahublagan kag mga 
pungsod para mapahulag ang pina- 
kadamo nga isip sang pumuluyo. Da- 
pat igiit ang pagtapos sang gyera 
sang US/NATO sa Ukraine batuk sa 
Russia, ang pagpangsulsol sang gye- 
ra sang imperyalistang US kag pag- 
handa sa gyera sini sa iban pa nga 
bahin sang kalibutan. as] 

